《偈六十三首》
宋代·释道宁

高提祖印，独耀寰区。
坐却舌头，圣凡罔测。
声前要旨，妙叶难该。
圣后玄关，金鍼双锁。
通人分上，肯受提撕。
懞懂禅流，徒夸作略。
设使五湖衲子，四海高人，
问似龙飞凤舞，答如玉转珠回。
向本分事中，白云万里。
诸缘不涉，岂落今时。
混沌未分全体现，乾坤才剖失便宜。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。